**Molėtų rajono savivaldybės taryba**

**SPRENDIMAS**

**DĖL sprendimų dėl derybas laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos APRAŠO PATVIRTINIMO**

2020 m. balandžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 ir 69 punktais,

Molėtų rajono savivaldybės taryba n u s p r e n d ž i a:

Patvirtinti Sprendimų dėl derybas laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos aprašą (pridedama).

Savivaldybės meras

PATVIRTINTA

Molėtų rajono savivaldybės tarybos

2020 m. balandžio sprendimu Nr. B1-

**sprendimų dėl derybas laimėjusių kandidatų, perkant nekilnojamąjį daiktą MOLĖTŲ RAJONO** **savivaldybės vardu, priėmimo ir pirkimo sutarties sudarymo tvarkos aprašAS**

**I SKYRIUS**

**BENDROSIOS NUOSTATOS**

1. Sprendimų dėl derybas laimėjusių kandidatų, perkant nekilnojamąjį daiktą Molėtų rajono savivaldybės (toliau – Savivaldybė) vardu, priėmimo ir pirkimo sutarties sudarymo tvarkos aprašas (toliau – Aprašas) reglamentuoja Savivaldybės sprendimų, perkant nekilnojamąjį daiktą, priėmimą dėl derybas laimėjusio kandidato ir nekilnojamojo daikto pirkimo Savivaldybės vardu pirkimo sutarties sudarymo tvarką.

2. Šiame Apraše vartojamos sąvokos apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme ir Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos apraše, patvirtintame Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ (toliau – Nutarimas).

3. Pirkimo komisija – Savivaldybės administracijos direktoriaus įsakymu sudaryta komisija nekilnojamųjų daiktų pirkimo procedūroms organizuoti ir atlikti.

**II SKYRIUS**

**SPRENDIMŲ PRIĖMIMAS**

4. Perkant nekilnojamąjį daiktą Savivaldybės nuosavybėn, pirkimo komisija, atlikusi Nutarime nustatytas procedūras, Savivaldybės administracijos direktoriui pateikia pirkimo ataskaitą dėl nekilnojamojo daikto pirkimo Savivaldybės nuosavybėn. Savivaldybės administracijos direktorius, atsižvelgdamas į pirkimo komisijos ataskaitą, teikia Savivaldybės tarybai tvirtinti sprendimo dėl derybas laimėjusio kandidato pasiūlyto pirkti nekilnojamojo daikto savivaldybės nuosavybėn projektą.

5. Savivaldybės taryba, įvertinusi pateiktą informaciją dėl nekilnojamojo daikto, priima sprendimą dėl derybas laimėjusio kandidato pasiūlymo įsigyti arba neįsigyti nekilnojamąjį daiktą savivaldybės nuosavybėn. Sprendimas dėl derybas laimėjusio kandidato priimamas ne anksčiau kaip po 7 darbo dienų nuo informacijos apie pasiūlymų eilę ir derybų rezultatus (jei taikomas Nutarimo aprašo 53 punktas, nuo patikslintos informacijos apie pasiūlymų eilę ir derybų rezultatus) raštu išsiuntimo visiems derybose dalyvavusiems kandidatams dienos, išskyrus atvejį, kai derybose dalyvauja vienas kandidatas.

**III SKYRIUS**

**SUTARČIŲ SUDARYMAS**

6. Savivaldybės tarybai priėmus sprendimą dėl derybas laimėjusio kandidato ir nusprendus įsigyti konkretų nekilnojamąjį daiktą Savivaldybės nuosavybėn, Savivaldybės administracijos direktorius ne vėliau kaip per 3 darbo dienas nuo sprendimo įsigyti nekilnojamąjį daiktą Savivaldybės nuosavybėn įsigaliojimo dienos, išsiunčia šiam kandidatui kvietimą sudaryti pirkimo sutartį.

7. Nekilnojamojo daikto pirkimo sutartį su derybas laimėjusiu kandidatu pasirašo Savivaldybės administracijos direktorius, o jo dėl ligos, komandiruotės, atostogų ar kitų objektyvių priežasčių nesant, Savivaldybės administracijos direktoriaus pavaduotojas.

8. Su derybas laimėjusiu kandidatu sudaroma sutartis derybose sutartomis sąlygomis. Notarinės nekilnojamojo daikto pirkimo sutarties sudarymo išlaidas apmoka nekilnojamojo daikto pirkimo dokumentuose nurodyta sutarties šalis.

9. Nekilnojamojo daikto pirkimo sutartis sudaroma Lietuvos Respublikos civilinio kodekso, Lietuvos Respublikos žemės įstatymo ir kitų sutarčių sudarymą reglamentuojančių teisės aktų nustatyta tvarka.

10. Nekilnojamojo daikto pirkimo sutartis laikoma sudaryta, kai ji pasirašyta abiejų sandorio šalių, patvirtinta notaro. Sutartis privalo būti įregistruota Nekilnojamojo turto registre.

11. Pasirašyta nekilnojamojo daikto pirkimo sutartis registruojama Dokumentų valdymo sistemoje ir perduodama saugoti teisės aktų nustatyta tvarka.

**IV SKYRIUS**

**BAIGIAMOSIOS NUOSTATOS**

12. Šis aprašas gali būti keičiamas, papildomas ir pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_